Ukahaba nchini Kenya

Ukahaba nchini Kenya umeenea kwa kiwango kikubwa  na ukweli wa kisheria ni hali tata sana. Ingawa ukahaba haijafanywa kuwa haramu na sheria za kitaifa, sheria ndogo za manispaa zina uwezo wa kuizuia ama kuipiga marufuku.  ( Kazi zote za ukahaba zilipigwa marufuku jijini Nairobi mnamo Desemba 2017).   Kupata faida kutoka kwa ukahaba wa wengine, kusaidia, kuwezesha, lazimisha au uchochezi wa ukahaba ni kuvunja sheria. (Sehemu cha 153 na 154 cha Kanuni ya Adhabu).  Makadirio ya UNAIDS ni kuwa nchini, kuna makahaba 133,675. 

Wanaume na wanawake wengi wa kigeni hushiriki katika utalii wa ngono, ambayo unastawi kwenye hoteli za mapumziko katika pwani ya Kenya . Maelfu ya wasichana na wavulana wamenaswa katika ukahaba wa watoto kutokana na umaskini katika mkoa hilo.

Wafanyabiashara ya ngono wanaripoti unyang'anyii, unyang'anyi na vurugu kutoka kwa polisi. 

Wakoloni wa Uingereza nchini Kenya walihudumiwa na makahaba wa kijapani (Karayuki-San).  

 Utalii wa ngono pwani 
Wizara ya utalii Kenya imekosolewa kwa ukali kwa sababu ya ukosefu wake wa majibu kuhusu kustawi kwa utalii wa ngono unaoshamiri na unyanyasaji wa watoto katika pwani ya Kenya.  

Mwaka 2006, ripoti kutoka kwa utafiti wa UNICEF ulionyesha kwamba hadi 30% ya idadi ya watoto wenye umri kati ya miaka 12 na 18 katika eneo pwani ya Malindi, Mombasa, Kilifi na Diani walikuwa wakifanya biashara ya ngono.  

 Ukahaba na afya 
Upatikanaji wa huduma za afya imehakikishwa na Makala cha 43 cha Katiba ya Kenya. Hata hivyo, ni mara nyingi wafanyabiashara ya ngono  kubaguliwa na upatikanaji wa huduma za afya unazuiwa. 

Kenya ni miongoni mwa nchi walioathirika zaidi na virusi vya ukimwi duniani.  Wafanyabiashara ya ngono ndio kundi lililoathiriwa zaidi nchini. Utafiti umeonyesha kuwa karibu 30% ya wafanyabiashara ya ngono wana virusi vya ukimwi. 

Ukosefu wa matumizi ya kondomu, (miongoni mwa wafanyabiashara ya ngono na umma kwa ujumla), ulichochea virusi vya ukimwi na magonjwa mengine ya zinaa kuenea. Kutoka mwaka wa 2001, Serikali ya Kenya imekuwa ikisambaza bure kondomu (mwaka wa 2013, walisambaza milioni 180) na kuelimisha umma juu ya matumizi yake.  Chuo Kikuu cha Nairobi na Prof Elizabeth Ngugi walianzisha mipango na makahaba wa jamii za mitaa ili kuwaelimisha na kuwawezesha kwa kuwahimiza kutumia kondomu.  Utafiti kuhusu wafanyabiashara ya ngono Nairobi mwaka 2015 uliripoti takriban theluthi mbili kila mara hutumia kondomu na wateja. Hii inalinganishwa na 40% kati ya umma kwa ujumla ambao wana washirika wawili au zaidi. 

Upimaji wa virusi vya ukimwi na magonjwa ya zinaa ni wa hiari, hata hivyo kama Sheria ya Kuzuia na Kudhibiti virusi vya ukimwi  na UKIMWI ya mwaka 2006 iliharamisha uaambukizaji ya virusi vya ukimwi, kuna kusitasita kwa wafanyabiashara ya ngono kupimwa.  Utafiti kuhusu wafanyabiashara ya ngono Nairobi wa 2015 uligundua 86% walikuwa wamepimwa, 63% ndani ya miezi 12 iliyopita. 

Biashara hii inayostawi katika utalii wa ngono  inaendelea kwa ufahamu kamili wa Polisi wa Utalii wa Kenya. Hawataki kuwakatisha tamaa mamia kwa maelfu ya watalii kuja pwani ya Kenya, bila kujali uharibifu wa vijana wa Kenya.   

 Biashara ya ngono 
kenya ni nchi asili, ya kupita na lengwa kwa wanaume, wanawake na watoto wanaofanyiwa biashara ya ngono. Wavulana ndio walizidi kufanyiwa biashara ya ulanguzi. Wasichana na wavulana wote wanatumikishwa katika ngono ya kibiashara kote nchini Kenya, ikiwa ni pamoja na utalii wa ngono Nairobi, Kisumu, na pwani, hasa katika makazi yasiyo rasmi; wakati fulani, ni wanafamilia wao wanawezesha kudhulumiwa kwao. Watoto pia wanatumikishwa katika biashara haramu ya ngono na watu wanaofanya kazi katika maeneo ya kilimo kulima miraai, karibu na migodi ya dhahabu magharibi mwa Kenya, na madereva wa lori, na wavuvi kwenye Ziwa Victoria. Wakenya wanaajiriwa na mashirika ya ajira halali au haramu ama kwa hiari yao kuhamia Ulaya, Marekani, Kusini-mashariki mwa Asia, na Mashariki ya Kati, hasa Saudi Arabia, Lebanon, Kuwait, Qatar, UAE, na Oman ili kutafuta ajira, ambapo wakati fulani wanadhulumiwa katika vyumba vya masaji na madanguro. Ripoti zinadai wanaume wa jinsia mbili nchini Kenya wanaajiriwa kutoka vyuo vikuu kwa udnganyifu na ahadi za kazi nchi za nje, lakini wanalazimishwa kufanya ukahaba huko Qatar na UAE . Wanawake kutoka Kenya walazimishwa kufanya ukahaba nchini Uthai na walanguzi kutoka Uganda na Nigeria. 

Baadhi ya watoto katika kambi za wakimbizi ya Dadaab na Kakuma wanakabiliwa na biashara ya ngono. Watoto kutoka Afrika Mashariki na Afrika Kusini wanakabiliwa na biashara ya ngono nchini Kenya. Malori yakusafirisha bidhaa kutoka Kenya hadi Somalia yalirudi Kenya huku wasichana na wanawake wakidhulumiwa katika madanguro Nairobi au Mombasa. Wanawake wa Nepal na Uhindi walioajiriwa kufanya kazi katika vilabu vya densi huko Nairobi na Mombasa wanakabiliwa na utumwa wa madeni, ambayo wanalazimika kulipa kupitia ukahaba. 

Idara ya ofisi ya serekalii ya Kufuatilia na Kupambana na Usafirishaji Haramu wa Binadamu inaorodhesha Kenya katika ' daraja 2 '. 

 Ukahaba mtandaoni nchini Kenya 
Kustawi na ukuaji kwa ukahaba mtandaoni kumechochewa kupitia mitandao ya kijamii kama vile Tinder na Facebook.  Katika tovuti la Verge, Novemba 7, 2014, Frenzen C. alinukuliwa akisema, "Kundi linalotaka kupiga marufuku kazi zote za ngono nchini Eire linatengeneza wasifu bandia katika mtandao wa kijamiii ya Tinder" ili kukatisha tamaa matumizi kwa programu hio ya uchumba inayowezesha ukahaba. Kulingana na msingi Scelles, shirika lisilo la faida kutoka Ufaransa, programu kama vile AirBnB zinatumika kwa uhifadhi kama huo wa malazi na nchini Kenya, biashara hiyo imefanya mabadiliko hadi kwenye majukwaa ya mtandaoni kwenye tovuti mashuhuri kama vile: kenyanescorts,  nairobihot,  kenyaraha  na mengine mengi zaidi ya kijasiri kwa muongo mmoja. Hata hivyo, aina hii mpya ya ukahaba bado inajificha nyuma ya huduma za kigeni kama vile matibabu ya masaji na huduma za kusindikiza.  Majukwaa ya mtandaoni yanawasilisha utekelezaji mkubwa zaidi kuliko ukahaba wa kawaida.  Mtandao huwezesha wateja na wasichana wa kazi kuwasiliana kutoka maeneo tofauti kabisa katika kufanya mipango yao. Idadi ya wahusika inaendelea kuongezeka. 

Tanbihi

 Marejeo 
 Nairobi Nights: Blogu ya mfanyakazi wa ngono wa Nairobi
 Luise White: Starehe za Nyumbani: Ukahaba katika Mkoloni Nairobi. Chuo Kikuu cha Chicago 1990
 Anatomia ya makahaba na ukahaba nchini Kenya. Chuo Kikuu cha Nairobi 1973
 Anatomia ya Makahaba na Ukahaba nchini Kenya. JM Gachuhi 1973. Taasisi ya Mafunzo ya Maendeleo
 Ukahaba, Utambulisho, na Ufahamu wa Hatari jijini Nairobi wakati wa Vita vya Pili vya Dunia. Luise White. Ishara. Vol. 11, No. 2 (Winter, 1986), pp. 255–273

 Viungo vya nje
 Utalii wa Jinsia
 Wanawake wazee wa kizungu wanajiunga na watalii wa ngono wa Kenya
 Robinson: Kukabiliana na Hatari kupitia Mitandao ya Ngono. 2011 
 'Ukahaba', 'Hatari,' na 'Wajibu': Vielelezo vya Kuzuia UKIMWI na Utambulisho wa Wanawake huko Thika, Kenya, K Kielmann, katika Anthropolojia ya magonjwa ya kuambukiza: mitazamo ya afya ya kimataifa, Na Marcia Claire Inhorn, Peter J. Brown. Njia ya 1997
 Kazi ya nyumbani ya wanawake katika ukoloni Kenya: Ukahaba jijini Nairobi, 1909-1950. Luise White, Chuo Kikuu cha Boston 1980

Jamii:Kenya